recursal/SuperWikiNEXT-32B huggingface dataset:
Ξύλινη βάση από αφρικανικό padauk
Το είδος ***Pterocarpus soyauxii***, ή **αφρικανικό παντούκ**, είναι είδος δέντρου του γένους *Pterocarpus* στην οικογένεια *Fabaceae*, που είναι εγγενές στην τροπική κεντρική και δυτική Αφρική. Φύεται φυσικά από την Νιγηρία και ανατολικά μέχρι τη Λαϊκή Δημοκρατία του Κονγκό και νότια μέχρι και την Αγκόλα.

Είναι τροπικό δέντρο που φτάνει τα 27-34 μέτρα σε ύψος, με διάμετρο κορμού έως 1 m και έχει έναν εξωτερικό φλοιό με νιφάδες σε χρώμα κοκκινωπό-γκρι. Τα φύλλα του είναι πτεροειδή, με 11–13 φυλλαράκια. Ο καρπός είναι ένας αγκαθωτός λοβός μήκους 6–9 εκ. ο οποίος δεν ανοίγει ακόμα και όταν ωριμάσει.

Χρήσεις
-------

Τα φύλλα του είναι βρώσιμα και περιέχουν μεγάλες ποσότητες βιταμίνης C και τρώγονται ως φυλλώδες λαχανικό.

Τα εκχυλίσματα του φλοιού του χρησιμοποιούνται στη βοτανοθεραπεία για τη θεραπεία παρασίτων του δέρματος και άλλων μυκητιασικών λοιμώξεων.

Το ξύλο του είναι ένα από τα πολύτιμα τροπικά ξύλα της Αφρικής. Είναι πάρα πολύ ανθεκτικό (κλάσης 1, ΕΝ 350), είναι κόκκινο κατά την υλοτόμηση, και γίνεται μωβ-καφέ με την έκθεση στο φως.

Έχει ξηρή πυκνότητα 0,79 g/cm3. Είναι ανθεκτικό στους τερμίτες. Έντονα αξιοποιείται για την κατασκευή ντραμς στην Αφρική λόγω της τονικής του συνήχησής. Το ξύλο του ενδείκνυται για σημαντικές χρήσεις της ξυλοπονίας (βλ. δάπεδα πολυτελείας, καπλαμάδες υψηλής αισθητικής κ.ά.) όπως επίσης και σε έγχορδα όργανα (π.χ. ακουστικές και ηλεκτρικές κιθάρες) για τις ακουστικές ιδιότητες, το χρώμα του και την υψηλή βιολογική αντοχή του. 

Η σκόνη από το ξύλο αυτό, που παράγεται κατά την επεξεργασία του, μπορεί να προκαλέσει δερματίτιδα σε μερικούς ανθρώπους.

Άλλα αφρικανικά ονόματα του είναι τα εξής, Kisese (Κονγκό), Mbel (Καμερούν), Mukula, N'gula (Λ.Δ. Κονγκό) και Tacula (Αγκόλα).

Παραπομπές
----------

1. ↑  International Legume Database & Information Service: *Pterocarpus soyauxii*
2. ↑  «African Padauk». *The Wood Database (Hardwood)*. 7 Ιανουαρίου 2009. Ανακτήθηκε στις 10 Ιανουαρίου 2024.
3. ↑
4. ↑  «Tonewoods». Αρχειοθετήθηκε από το πρωτότυπο στις 21 Φεβρουαρίου 2009. Ανακτήθηκε στις 1 Νοεμβρίου 2009.
5. ↑  Kiec-Swierczynska, M. Krecisz, B. Swierczynska-Machura, D. Palczynski, C. (2004). Occupational allergic contact dermatitis caused by padauk wood (*Pterocarpus soyauxii* Taub.). *Contact Dermatitis* 50 (6): 384-385.
*Οι Εξοχότατοι Άρχοντες Δικαστές της Αγγλίας* του Ρόμπερτ Γουάιτ
Η **Εξοχότητα** είναι τιμητικός τίτλος που δίνεται σε ορισμένους υψηλόβαθμους αξιωματούχος ενός κυρίαρχου κράτους, σε αξιωματούχους ενός διεθνούς οργανισμού, ή και σε μέλη της αριστοκρατίας. Όταν δοθεί ο τίτλος «Εξοχότητα», ο κάτοχος συνήθως διατηρεί το δικαίωμα να τον χρησιμοποιεί καθ' όλη τη διάρκεια της ζωής του, αν και σε ορισμένες περιπτώσεις ο τίτλος είναι συνδεδεμένος με ένα συγκεκριμένο πόστο, και χρησιμοποιείται μόνο κατά την εργασία σε αυτό.

Γενικά, όσοι προσφωνούνται ως *Εξοχότατοι* είναι αρχηγοί κρατών, αρχηγοί κυβερνήσεων (πρωθυπουργοί), πρέσβεις, ορισμένοι κληρικοί, βασιλείς και όσοι άλλοι κατέχουν ισοδύναμο βαθμό (π.χ. επικεφαλής των διεθνών οργανισμών, όπως οι ύπατοι αρμοστοί στην Κοινοπολιτεία των Εθνών).

Μερικές φορές παρερμηνεύεται ως τίτλος πόστου, αλλά στην πραγματικότητα είναι ένας τιμητικός τίτλος που προηγείται διαφόρων άλλων τίτλων τόσο στην ομιλία όσο και στη γραφή. Σε επίσημη αναφορά, παίρνει τη μορφή *Η Αυτού Εξοχότης* και *Η Αυτής Εξοχότης* (ή *Εξοχότητα* στη ν.ε.) ή *Εξοχότατε* και *Εξοχότατη.*

Κυβέρνηση
---------

### Οι αρχηγοί κρατών και κυβερνήσεων

Οι διοικητές των αποικιών της Βρετανικής Αυτοκρατορίας είχαν το δικαίωμα να προσφωνούνται ως *Εξοχότατοι* και αυτό παραμένει στα συμβούλια των διοικητών στα Βρετανικά Υπερπόντια Εδάφη.

### Διεθνές δικαστικό σώμα

Οι δικαστές του Διεθνούς Δικαστηρίου Δικαιοσύνης προσφωνούνται ως *Εξοχότατοι*.

Εκκλησιαστική χρήση
-------------------

Με διάταγμα της Ιεράς Συνόδου του Τελετουργικό της 31ης Δεκεμβρίου 1930 η Αγία Έδρα χορηγεί σε επισκόπους της ρωμαιοκαθολικής Εκκλησίας τον τίτλο *Η Αυτού Αιδεσιμότατη Εξοχότης* (λατινικά, *Excellentia Reverendissima*).

Παραπομπές
----------

1. ↑  *Protocol - The Complete Handbook of Diplomatic, Official, and Social Usage* (page 21), by Mary Jane McCaffree and Pauline Innes, published by Hepburn Books, Dallas, Texas  Αρχειοθετήθηκε 2012-03-01 στο Wayback Machine. 1977, 1985, 1989, 1997 (ISBN 0-941402-04-5)
2. ↑  Williams, Stephanie (2011). *Running the Show: Governors of the British Empire*. Viking. ISBN 978-0-670-91804-1.
Ο **Ντραγκούτιν Φρίντριχ** (σερβοκροατικά : Драгутин Фридрих) (Κοπρίβνιτσα Αυστροουγγαρίας -, 5 Ιανουαρίου 1897 - Ζάγκρεμπ Γιουγκοσλαβίας, 26 Μαρτίου 1980), ήταν Γιουγκοσλάβος, Κροατικής καταγωγής, πρωταθλητής του ποδοσφαίρου, της αντισφαίρισης, του Χόκεϊ σε πάγο, και χιονοδρόμος. Το επάγγελμα του ήταν καθηγητής βιολογίας.

Καριέρα στο πδόσφαιρο
---------------------

Έπαιζε στη θέση του τερματοφύλακα και ξεκίνησε την καριέρα του από τη Σλάβεν Μπελούπο που ήταν και από τα ιδρυτικά της μέλη, στη συνέχεια και το 1919, πήγε στη ΧΑΣΚ του Ζάγκρεμπ για την οποία έπαιξε για μεγάλο χρονικό διάστημα. Με τη ΧΑΣΚ κέρδισε το πρωτάθλημα ποδοσφαίρου του Ζάγκρεμπ την περίοδο 1921-1922. Έπαιξε επίσης για τη μεικτή ομάδα του Ζάγκρεμπ σε 16 αγώνες με την οποία κέρδισε το κύπελλο του βασιλιά Αλέξανδρου το 1924.

Έπαιξε εννέα αγώνες για την εθνική ομάδα της Γιουγκοσλαβίας. Ο πρώτος αγώνας που έπαιξε ήταν στις 8 Ιουνίου 1922 στο Βελιγράδι κατά της Ρουμανίας, και τελευταίος στις 10 Απριλίου 1927 στη Βουδαπέστη ενάντια στην Ουγγαρία. Με τη Γιουγκοσλαβία έπαιξε και στους Ολυμπιακούς Αγώνες το 1924 στο Παρίσι.

Καριέρα στην αντισφαίριση
-------------------------

Ήταν πρωταθλητής Γιουγκοσλαβίας στο διπλό το 1928 και το 1931 με συμπαίκτη τον αδελφό του Κρεσιμίρ. Στο απλό ήταν από τους καλύτερους παίκτες αντισφαίρισης στην Κροατία και ολόκληρης της Γιουγκοσλαβίας. Το 1935, στο διεθνές τουρνουά της ΣK Ιλίρια στη Λιουμπλιάνα, οι αδελφοί Φρίντριχ έχασαν από τους Φράνιο Σέφερ και Φράνιο Κουκούλιεβιτς{. Μετά την απόσυρση του έγινε προπονητής της σχολής τένις του Medvescak Tennis Club.

Καριέρα στα υπόλοιπα αθλήματα
-----------------------------

Στον στίβο αγωνίστηκε σε αγώνες δρόμου στα άλματα και ακοντισμό. Έχει κερδίσει πολλά βραβεία σε μικρότερους αγώνες και τοπικά πρωταθλήματα του Ζάγκρεμπ, της Κροατίας, της Γιουγκοσλαβίας και ευρωπαϊκά πρωταθλήματα.

Στο χόκεϊ και το σκι έπαιζε στη ΧΑΣΚ του Ζάγκρεμπ. Έχει κερδίσει πολλά βραβεία κι έπαθλα σε μικρότερους αγώνες και πρωταθλήματα του Ζάγκρεμπ, της Κροατίας, της Γιουγκοσλαβίας και ευρωπαϊκά πρωταθλήματα.

Παραπομπές
----------

1. ↑  «Hrvatski biografski leksikon» (Κροατικά) 1983. 6407.
2. ↑  (Σερβικά) *reprezentacija.rs*. fridrih-dragutin. Ανακτήθηκε στις 16  Μαΐου 2022.
3. ↑  RSSSF Yugoslavia National Team List of Results 1920-1929, (Αγγλικά)
4. ↑  [= Αρχειοθετήθηκε 2011-06-24 στο Wayback Machine. Olympic Football Tournament Paris 1924, Yugoslavia squad], (Αγγλικά)
5. ↑  Kramer, Fredi (2008). *Nogometni leksikon* [*Football Lexicon*]. *nogomet.lzmk.hr/* (στα Κροατικά). Belgrade, Serbia: Lexicographic Institute. Ανακτήθηκε στις 25 Δεκεμβρίου 2013.
6. ↑  «Nedeljski sport» (στα Σλοβενικά) (PDF). *Ponedeljski Slovenec* (Ljubljana, Yugoslavia: Konzorcij "Ponedeljskega Slovenca") **VIII** (22): 4. 3 June 1935.. Ανακτήθηκε στις 26 December 2013.
***Η τελευταία τους νύχτα*** (γαλλικά: *Leur dernière nuit*) είναι Γαλλική αστυνομική δραματική ταινία του 1953 σε σκηνοθεσία Ζωρζ Λακόμπ και σενάριο του σκηνοθέτη, το οποίο έγραψε σε συνεργασία με τους Ζακ Σελάι και Ζακ Κονστάντ.
Πρωταγωνιστούν οι Ζαν Γκαμπέν, Μαντλέν Ρόμπινσον και Ρομπέρ Νταλμπάν.

Η υπόθεση της ταινίας αναφέρεται στην Μαντλέν Μαρσό (Μαντλέν Ρόμπινσον), μια νεαρή δασκάλα από την επαρχία, η οποία φτάνει στο Παρίσι και συναντά τον Πιέρ Ρουφίν (Ζαν Γκαμπέν) έναν φαινομενικά αξιοσέβαστο βιβλιοθηκονόμο που ζει στο ίδιο κατάλυμα με αυτήν στη Μονμάρτρη. Ωστόσο ο Πιέρ εμφανίζεται ένα βράδυ τραυματισμένος από σφαίρα και της παραδέχεται ότι ζει διπλή ζωή ως γκάνγκστερ. Αφού σκότωσε έναν από τους συνεργούς του που τον πρόδωσε, ο κλοιός της αστυνομίας αρχίζει να σφίγγει γύρω του. Επιστρέφει πίσω στην Μαντλέν για να περάσει μια τελευταία νύχτα αγάπης μαζί της πριν καταφύγει στο Βέλγιο. Ωστόσο η αστυνομία τον εντοπίζει και τον συλλαμβάνει.

Η ταινία έκανε πρεμιέρα στις 23 Οκτωβρίου 1953 στην Γαλλία, ενώ στην Ελλάδα κυκλοφόρησε στις 9 Ιουνίου 1954 στους κινηματογράφους Ελληνίς και Ρουαγιάλ της Αθήνας.

Παραπομπές
----------

1. ↑  www.imdb.com/title/tt0157927/. Ανακτήθηκε στις 12  Απριλίου 2016.
2. ↑  www.imdb.com/title/tt0157927/releaseinfo. Ανακτήθηκε στις 30  Αυγούστου 2016.
3. ↑  Harriss p.196
4. ↑  «*Η ζωή της πόλεως*» (PDF). *Ψηφιακό Αρχείο Εφημερίδων και Περιοδικού Τύπου - Εθνική Βιβλιοθήκη της Ελλάδος*. Εφημερίδα Ελευθερία. 9 Ιουνίου 1954. σελ. 2η. Ανακτήθηκε στις 25 Δεκεμβρίου 2023.

Βιβλιογραφία
------------

* Harriss, Joseph. *Jean Gabin: The Actor Who Was France*. McFarland, 2018.

Εξωτερικοί σύνδεσμοι
--------------------

* *Η τελευταία τους νύχτα*   στην IMDb

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
* Πύλη:Γαλλία
 |

 |
Η **Λήδα Βεντούρα** (γεννήθηκε στην Κέρκυρα στις 4 Μαΐου 1958) υπήρξε η πρώτη Ελληνίδα Αθλητικογράφος**.**

Σκοτώθηκε σε αυτοκινητιστικό δυστύχημα στο Πέταλο του Μαλιακού, ενώ πήγαινε για ρεπορτάζ, στις 8 Δεκεμβρίου 1987.

Επαγγελματική σταδιοδρομία
--------------------------

Εργάστηκε ως αθλητική ρεπόρτερ στη ΕΤ2 από το 1981 μέχρι και το 1987.

Το τελευταίο της ρεπορτάζ προβλήθηκε την 1/12/1987 από την ΕΤ-2 στις 8:05 το βράδυ. Ήταν στα πλαίσια της εκπομπής "Έρευνα" και είχε τίτλο "Η ιδιωτική εκπαίδευση στη χώρα μας".

Στις 7/4/1987, στα πλαίσια της ίδιας εκπομπής, είχε παρουσιάσει το θέμα της ρύπανσης στο Θριάσιο Πεδίο και στην Εύβοια. Το Δεκέμβριο του 1988, απονεμήθηκε βραβείο με το όνομά της, για δημοσιογράφους που προσέφεραν στον χώρο του αθλητισμού.

Ποιήματα
--------

Το 1988 δημοσιεύθηκε από τις εκδόσεις Νέα Σκέψη, η ποιητική της συλλογή **"ΤΑΙΜ ΑΟΥΤ".**

Βραβείο "Λήδα Βεντούρα"
-----------------------

Στην μνήμη της αθλητικογράφου, καθιερώθηκε χρηματικό έπαθλο που απονέμεται σε πρόσωπα που διακρίθηκαν για την πορεία τους στον αθλητισμό.

Οδός "Λήδα Βεντούρα"
--------------------

Στο δημοτικό διαμέρισμα των Καναλίων, ο Δήμος Κερκυραίων, ονόμασε στην μνήμη της Λήδας Βεντούρα οδό με το όνομά της.

Παραπομπές
----------

1. ↑  «Γυναίκες και δημοσιογραφία». *www.avgi.gr*. Ανακτήθηκε στις 23 Ιουλίου 2019.
2. ↑  «Δημοσιογράφοι και άνθρωποι της τηλεόρασης που έφυγαν αναπάντεχα». *Retromaniax*. Αρχειοθετήθηκε από το πρωτότυπο στις 23 Ιουλίου 2019. Ανακτήθηκε στις 23 Ιουλίου 2019.
3. ↑  «Σαν σήμερα : Τα σημαντικότερα αθλητικά γεγονότα - to10.gr». *www.to10.gr*. Ανακτήθηκε στις 23 Ιουλίου 2019.
4. ↑  «Κώστας Ε. Μπέης». *www.kostasbeys.gr*. Ανακτήθηκε στις 23 Ιουλίου 2019.
5. ↑  Epochi, rizospastis gr | Synchroni (24 Ιανουαρίου 1995). «rizospastis.gr - Συγκίνηση στη γιορτή του αθλητισμού». *ΡΙΖΟΣΠΑΣΤΗΣ*. Ανακτήθηκε στις 23 Ιουλίου 2019.
Η **Αγγέλα Θανασούλη**, γεννημένη στις 25 Μαρτίου 1979 στο Βόλο Μαγνησίας, είναι Ελληνίδα πρώην καλαθοσφαιρίστρια και νυν προπονήτρια. 

Φόρεσε ως φόργουορντ τις φανέλες του Γ.Σ. Βόλου, της Ανάληψης, του Ολυμπιακού Βόλου, του Α.Ν.Ο. Γλυφάδας και της Αρτέμιδος. Στην καριέρα της ως παίκτρια διακρίθηκε με τα χρώματα του Ολυμπιακού Βόλου, του οποίου τη φανέλα φόρεσε για πρώτη φορά σε ηλικία 16 ετών, έχοντας μάλιστα συμμετοχή στο Πανευρωπαϊκό Κύπελλο Λιλιάνα Ρονκέτι. Επέστρεψε στον Ολυμπιακό Βόλου, αγωνιζόμενη στην Α1 τη σεζόν 2009-2010, που η ομάδα όμως γνώρισε τον υποβιβασμό στην Α2 κατηγορία. Την επόμενη σεζόν ως αρχηγός της ομάδας, κατέκτησε με τις ερυθρόλευκες το πρωτάθλημα της Α2 Εθνικής κατηγορίας μπάσκετ γυναικών και πανηγύρισε την επιστροφή στην Α1. Έχει αρκετές Πανελλήνιες διακρίσεις, ως κορασίδα και νεάνιδα, με κορυφαία την κατάκτηση του χρυσού μεταλλίου στο Πανελλήνιο πρωτάθλημα μπάσκετ του 1994 στην Καλαμάτα. Σήμερα εργάζεται ως προπονήτρια στις ακαδημίες του Παναθηναϊκού.

Η Θανασούλη ασχολείται επαγγελματικά με τη δημοσιογραφία και τη συγγραφή. Το Νοέμβριο του 2014, στην ετήσια τελετή απονομής Δημοσιογραφικών Βραβείων που διοργανώνει ο Πανελλήνιος Σύνδεσμος Αθλητικού Τύπου (ΠΣΑΤ), τιμήθηκε για τη συγγραφή της έκδοσης του Ομίλου Καρεκλίδη «90 χρόνια και ξανά προς τη δόξα», αφιερωμένη στην ιστορία και στην άνοδο της Νίκης Βόλου για τα 90 χρόνια από την ίδρυση της.

Πηγές
-----

1. ↑  «Θανασούλη: "Κρατάω τις ισορροπίες"»[*νεκρός σύνδεσμος*], άρθρο στον ιστότοπο BasketNet.gr, 9 Οκτωβρίου 2010.
2. ↑  «Προπονήτρια στον Παναθηναϊκό η Αγγελική Θανασούλη», άρθρο στον ιστότοπο Tsiotras.blogspot.gr, 25 Ιουλίου 2016.
3. ↑  «Αγγέλα Θανασούλη : «Έπρεπε να κοιτάξω την δουλειά μου…»»[*νεκρός σύνδεσμος*], άρθρο στον ιστότοπο GrBasket.gr, 30 Ιουλίου 2012.
4. ↑  «Τιμή στα δημοσιογραφικά βραβεία του ΠΣΑΤ για την έκδοση "90 χρόνια και ξανά προς τη δόξα"» Αρχειοθετήθηκε 2015-10-31 στο Wayback Machine. άρθρα στον ιστότοπο MagnesiaSports.gr, 3 Νομεβρίου 2014.

Εξωτερικοί σύνδεσμοι
--------------------

* Thanasouli, Aggela, στατιστικά στον επίσημο ιστότοπο της FIBA Europe.
Στην ελληνική δημοσιογραφία, ως **Νόμος Κατσέλη**, καλείται ο νόμος 3869/2010 ΦΕΚ A 130/2010 του ελληνικού κράτους, της τότε υπουργού Οικονομίας, Ανταγωνιστικότητας και Ναυτιλίας, Λούκας Κατσέλη. Εστιάζει κυρίως στη ρύθμιση οφειλών υπερχρεωμένων φυσικών προσώπων προς ιδιώτες και δημόσιο, ενώ σε συγκεκριμένες περιπτώσεις προβλέπει την προστασία της πρώτης κατοικίας. Ο νόμος ετέθη σε εφαρμογή από τον Αύγουστο του 2010. Ωστόσο, από τη 1 Ιουνίου 2021 αντικαταστάθηκε εξ ολοκλήρου από τον νόμο 4738/2020, γνωστός και ως *Πτωχευτικός νόμος*.

Παραπομπές
----------

1. ↑   Αρχειοθετήθηκε 2021-03-24 στο Wayback Machine.
2. ↑  «ΝΟΜΟΣ ΚΑΤΣΕΛΗ 3869/10». Ανακτήθηκε στις 5 Ιουνίου 2021.
Η **Δεύτερη Μάχη της Αδριανούπολης** (γνωστή και ως η *Απελευθέρωση της Αδριανούπολης*, τουρκικά: Edirne'nin kurtulușu‎‎, στην Τουρκία) ήταν μια μικρής κλίμακας μάχη κατά τον Δεύτερο Βαλκανικό Πόλεμο. Η σύγκρουση ήταν ανάμεσα στο Βασίλειο της Βουλγαρίας και στην Οθωμανική Αυτοκρατορία και πραγματοποιήθηκε στις 21 Ιουλίου 1913. 

Μόλις ο Β' Βαλκανικός Πόλεμος ξέσπασε, η Οθωμανική Αυτοκρατορία έψαχνε τρόπο να ανακτήσει τα χαμένα της εδάφη από τη Βουλγαρία. Ο Εμβέρ Πασάς οδήγησε έναν στρατό για να ανακαλάβει την Αδριανούπολη, την οποία είχε χάσει μερικούς μήνες πριν. Από τη στιγμή που η Βουλγαρία, χρειάστηκε να αποσύρει αρκετές δυνάμεις από την Αδριανούπολη για να αντιμετωπίσει τη Σερβία και την Ελλάδα, οι δυνάμεις που είχαν παραμείνει, ήταν αριθμητικώς κατώτερες από τους προελαύνοντες Τούρκους και έτσι, προτίμησαν να αποχωρήσουν αμαχητί. Ο Ενβέρ Πασάς συνέχισε να προελαύνει βαθύτερα στη Βουλγαρική επικράτεια, αλλά διατάχθηκε να σταματήσει την προέλαση, από τον Σουλτάνο, μετά από πίεση των Μεγάλων Δυνάμεων.

Πηγές
-----

* Erickson, Edward J. (2003). *Defeat in Detail: The Ottoman Army in the Balkans, 1912–1913*. Greenwood Publishing Group. ISBN 0-275-97888-5.

Παραπομπές
----------

1. ↑  Erickson (2003), p. 323
2. ↑  Erickson (2003), p. 325
3. ↑  Erickson (2003), p. 326
4. ↑  History of Edirne *(Τούρκικα)*
Στο Βασίλειο της Ελλάδας, το **Συμβούλιο του Στέμματος** ήταν ένα άτυπο συμβουλευτικό συμβούλιο που υπαγόταν στον Βασιλέα των Ελλήνων. Το συμβούλιο συνεδρίαζε αρκετές φορές. Στις συνεδριάσεις του συμβουλίου συνήθως συμμετείχε ο Βασιλιάς, ο Πρωθυπουργός και οι επικεφαλείς των κομμάτων του κοινοβουλίου. Ο Βασιλιάς και ο πρωθυπουργός είχαν την δυνατότητα να προσκαλέσουν τρίτα άτομα να συμμετάσχουν στην συνεδρίαση.

##### Θεσμοποίηση

Το Συμβούλιο του Στέμματος διαδέχθηκε, αυτή τη φορά σε τυπικό επίπεδο, το Συμβούλιο του Έθνους κατά τη βραχεία ισχύ των Συνταγμάτων του 1968 και του 1973, ενώ με το Σύνταγμα του 1975 μετονομάστηκε σε Συμβούλιο της Δημοκρατίας, για να καταργηθεί τελικώς με την Συνταγματική αναθεώρηση του 1986.

Παραπομπές
----------

1. ↑  Κατσίγερας, Μιχάλης Ν. (2 Σεπτεμβρίου 2014). «49 χρόνια πρίν... 2.IX.1965». Η Καθημερινή.. Ανακτήθηκε στις 31 Ιουλίου 2019.
2. ↑  Άρθρο 54 του Συντάγματος της Ελλάδος (ΦΕΚ Α΄ 267/1968)
3. ↑  Άρθρο 54 του Συντάγματος της Ελλάδος (ΠΔ 370/1973 "*Περί δημοσιεύσεως του Συντάγματος της Ελλάδος εις ενιαίον κείμενον*", ΦΕΚ Α΄ 266/1973)
4. ↑  Άρθρο 39 του Συντάγματος της Ελλάδος (ΦΕΚ Α΄ 111/1975)
Το **νίτρο**, ή **νίτρον** αποτελεί την κοινή ονομασία των νιτρικών αλάτων, των αλκαλίων και των γαιαλκαλίων, κυρίως όμως του νιτρικού καλίου και του νιτρικού νατρίου που βρίσκονται ιδίως το δεύτερο σε σημαντικές ποσότητες στη φύση.

Σπουδαιότερο είναι το νιτρικό νάτριο που απαντάται κυρίως στη Χιλή εξ ου και λεγόμενο «νίτρο της Χιλής». Το καθαυτό όμως νίτρο που είναι το νιτρικό κάλιο απαντάται στη φύση σε μορφή καθαρών κυρίως κρυστάλλων και χρησιμοποιείται ως λίπασμα και στη παραγωγή της πυρίτιδας.

Νίτρο

Ως πρόθεμα
----------

Το πρόθεμα **νίτρο** αποτελεί και το πρώτο συνθετικό των νιτροπαραγώγων.

Υποξέιδιο του αζώτου
--------------------

Ο όρος **νίτρο**, χρησιμοποιείται καταχρηστικά για το υποξείδιο του αζώτου (N2O), στην τεχνητή ορολογία των παράνομων (συνήθως) αγώνων αυτοκινήτων: Μικρή ποσότητα του αερίου αποθηκεύεται υπό συμπίεση και τροφοδοτεί για λίγο τον κινητήρα. Αυτό αυξάνει προσωρινά την απόδοση (ώσπου να τελειώσει το μικρό απόθεμα), επειδή αποτελεί καλύτερο οξειδωτικό από τον κοινό ατμοσφαιρικό αέρα.

Βλέπε επίσης
------------

* Νάτρο

Μπένι στο αμάξι και το αμάξι τρέχει πιο γρήγορα 

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **νίτρο**  |
Δωμάτιο τηλεμεταφοράς απο την σειρα "Star Trek".
Με τον όρο **τηλεμεταφορά** εννοούμε τη διαδικασία της μεταφοράς, σχεδόν ακαριαίας, από έναν χώρο σε ένα άλλο, χωρίς τη χρήση συμβατικών μέσων.

Ο πρώτος που επινόησε αυτόν τον όρο ήταν ο συγγραφέας Charles Fort ο οποίος χρησιμοποίησε τον αγγλικό όρο *teleportation* ( πρόθεμα "tele-" από την ελληνική ρίζα "Τηλε-" = μακριά και τις τελευταίες συλλαβές του "transportation", δηλαδή μεταφορά).

Επιστημονική Φαντασία
---------------------

Η πρώτη αναφορά για ένα σύστημα τηλεμεταφοράς σε ένα διήγημα επιστημονικής φαντασίας πραγματοποιήθηκε στο έργο *The Man Without a Body* (1877) του David Page Mitchell, στο οποίο ένας επιστήμονας ανακαλύπτει μια μέθοδο για την αποδόμηση των ατόμων ενός γάτου και αντίστοιχη μεταφορά τους μέσω τηλεγράφου.
Η ιδέα θα ξαναχρησιμοποιηθεί από τους συγγραφείς επιστημονικής φαντασίας του 20ου αιώνα (από τα πιο επιφανή, το διήγημα *The Fly* του George Langelaan από το οποίο θα γυριστούν οι δύο ταινίες *Το πείραμα του δόκτορα K* και *Η Μύγα*), αγγίζοντας παγκόσμια διάδοση χάρη στην επιτυχία της τηλεοπτικής σειράς *Star Trek* και από τις κινηματογραφικές παραγωγές που ακολούθησαν.

Οι τρόποι που χρησιμοποίησαν οι συγγραφείς επιστημονικής φαντασίας μπορούν να διακριθούν σε δύο τύπους : 

* μέσω αποδόμησης και αναδόμησης της ύλης
* μέσω Πυλών (με ή χωρίς πέρασμα μέσω διαστατικών πυλών).
Ως **εσωτερισμός** εν γένει εννοείται η ύπαρξη εσωτερικών πεποιθήσεων ή πίστεων, δηλαδή ιδεών που γίνονται κατανοητές από μικρές συνήθως ομάδες ανθρώπων ή μυημένους ή είναι αποτέλεσμα εγγενούς ενδιαφέροντος. Ο όρος πηγάζει από τη λέξη *ἐσωτερικός*, σύνθετη του *ἔσω*, που υποδηλώνει την εσωτερικότητα ή μυστικισμό του συστήματος. 

Ο όρος είναι επίσης πιθανό να αναφέρεται στην ακαδημαϊκή μελέτη των εσωτερικών θρησκευτικών συστημάτων και φιλοσοφιών ή στη μελέτη των θρησκευτικών συστημάτων και των φιλοσοφιών, των οποίων οι υποστηρικτές διακρίνουν τις πεποιθήσεις τους, τις πρακτικές και τις εμπειρίες τους από τις εξωτερικές και περισσότερο δογματικές παραδόσεις.

Ως παραδείγματα εσωτερικών θρησκευτικών κινημάτων και φιλοσοφιών αναφέρονται:

Η Αλχημεία, η Αστρολογία, η Ανθρωποσοφία, ο πρώιμος Χριστιανικός μυστικισμός, ο Ελευθεροτεκτονισμός, ο Γνωστικισμός, η Καββάλα, ο Νεοπλατωνισμός, o Ερμητισμός, η Μαγεία, ο Μυστικισμός Μερκαμπά, ο Μεσμερισμός, ο Ροδοσταυρισμός, ο Ταοϊσμός, η Αριθμολογία, ο Σβεντενμποργκιανισμός, η Σαϊεντολογία, ο Πνευματισμός, οι Αλεβίτες, η Θεοσοφία του Γιάκομπ Μπέμε, το θεοσοφικό κίνημα που σχετίζεται με την Ελένα Μπλαβάτσκυ και η Γνωστική Κίνηση του Σαμαέλ Αούν Βεόρ.

Αν και ο εσωτερισμός αναφέρεται ως εξερεύνηση των κρυμμένων νοημάτων και του συμβολισμού διαφόρων φιλοσοφικών, ιστορικών και θρησκευτικών κειμένων, τα ίδια κείμενα απαντώνται στις δεσπόζουσες θρησκείες. Για παράδειγμα, η Βίβλος και το Τορά θεωρούνται και αναφέρονται από τις σχετικές ομάδες ως εσωτερικά κείμενα.

Σημειώσεις παραπομπές
---------------------

1. ↑  Chambers 20thC dictionary, 1972
2. ↑  «Merriam-Webster Online Dictionary: esoteric». Webster.com. 25 Απριλίου 2007. Αρχειοθετήθηκε από το πρωτότυπο στις 7 Σεπτεμβρίου 2008. Ανακτήθηκε στις 31 Ιανουαρίου 2010.
3. ↑  «What is Esotericism?». Αρχειοθετήθηκε από το πρωτότυπο στις 23 Ιουλίου 2014. Ανακτήθηκε στις 17 Αυγούστου 2014.
4. ↑  Stroumsa, G. (2005). *Hidden wisdom: esoteric traditions and the roots of Christian mysticism*. Leiden: Brill.
5. ↑  
Νάσιος, Χρήστος (2000). *Ο Μυστικισμός του Δυτικού Χριστιανισμού*. Αθήνα: Ελληνικά Γράμματα. σελ. 253. ISBN 9789603449041.
6. ↑  *Historical dictionary of Syria* by David Dean Commins, Scarecrow Press, 2004, page 29
7. ↑  Bland, Professor Kalman (1996). *Jewish Mysticism* (Audiobook)`|format=` requires `|url=` (βοήθεια). The Teaching Company.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εσωτερισμός** |

* esoterism.gr
* University of Amsterdam Center for Study of Western Esotericism Research & BA/MA programs in Western esotericism.
* University of Exeter Centre for the Study of Esotericism (EXESESO)
* ESSWE European Society for the Study of Western Esotericism, with many links to associated organizations, libraries, scholars etc.
* Association for the Study of Esotericism
* What is understood by "Western Esotericism"? (Prof. Wouter Hanegraaff)
* What is Esoteric? (Prof. Arthur Versluis)
* 
*
Ο **Ζβινίτσα** (βουλγαρ.: Звиница), ο **Ζβηνίτζης** των Ελληνικών πηγών, που έζησε τον 9ο αι. ήταν ένας Βούλγαρος ευγενής από τον Οίκο του Κρούμου.

Βιογραφία
---------

Ήταν ο δευτερότοκος γιος του Ομουρτάγ</ref>, χάνου των Βουλγάρων, γιου του Κρούμου. Η μητέρα του μας είναι άγνωστη. Αδέλφια του ήταν ο Ενραβότα και ο Μαλαμίρ.

Ο Ζβινίτσα απεβίωσε πριν από τον πατέρα του. Με το τέλος και του Ομουρτάγ, ο Ενραβότα θα γινόταν χάνος ως πρωτότοκος, αλλά ενδιαφερόταν για τον Χριστιανισμό και γι' αυτό εθεωρείτο επικίνδυνος. Έτσι το 831 χάνος έγινε ο Μαλαμίρ, που διέταξε την εκτέλεση του Ενραβότα. Το 836 τον Μαλαμίρ διαδέχθηκε ο γιος του Πρέσιαν Α΄. πατέρας του Βόρι Α΄.

Ο Ομουρτάγ, πατέρας του Ζβινίτσα, διατάζει τον θάνατο των Χριστιανών.

Οικογένεια
----------

Νυμφεύτηκε μία αγνώστου ονόματος και είχε τέκνο:

* Πρέσιαν Α΄ άκμασε 836-852, χάνος των Βουλγάρων. Γιος του ήταν ο:
	+ Βόρις Α΄ απεβ. 907, βασιλιάς της Βουλγαρίας.

Παραπομπές
----------

1. 1 2  Darryl Roger Lundy: (Αγγλικά) *The Peerage*.
2. ↑  Fine 1991.
3. 1 2 3  *Βυζαντιακά Byzantiaka*.

Πηγές
-----

* Fine, John Van Antwerp (1991) [1983]. *The Early Medieval Balkans: A Critical Survey from the Sixth to the Late Twelfth Century* (στα Αγγλικά). Ανν Άρμπορ, Μίσιγκαν: University of Michigan Press. ISBN 0-472-08149-7.
Βομβαρδισμός της πόλης Μαράουι απο την πολεμική αεροπορεία των Φιλιππίνων. 15-06-2017
Η **Μάχη του Μαράουι** (στα φιλιππινέζικα: **Labanan sa Marawi**), (είναι επίσης γνωστή και ως **Πολιορκία του Μαράουι** και ως **Κρίση του Μαράουι** -στα φιλιππινέζικα: **Pagkubkob sa Marawi** και **Krisis sa Marawi** αντίστοιχα),  ήταν ένοπλη σύγκρουση στην πόλη Μαράουι, στις νότιες Φιλιππίνες, ανάμεσα στις δυνάμεις ασφαλείας των Φιλιππίνων και ενόπλων τρομοκρατικών οργανώσεων που σχετίζονται με το Ισλαμικό Κράτος του Ιράκ και του Λεβάντε, όπως η οργάνωση Αμπού Σαγιάφ και η Ομάδα Μαουτέ. 

Η Μάχη του Μαράουι διήρκησε πέντε μήνες: ξεκίνησε στις 23 Μαΐου 2017 και τελείωσε στις 23 Οκτωβρίου του ίδιου έτους. Στη διάρκεια των συγκρούσεων έχασαν τη ζωή τους 168 μέλη των φιλιππινέζικων δυνάμεων ασφαλείας,  978 μέλη των τρομοκρατικών οργανώσεων   και 87 πολίτες.

Σύμφωνα με την Κυβέρνηση των Φιλιππίνων οι συγκρούσεις άρχισαν όταν οι φιλιππινέζικες δυνάμεις ασφαλείας προσπάθησαν να συλλάβουν τον επικεφαλής της τρομοκρατικής οργάνωσης Αμπού Σαγιάφ, Isnilon Hapilon, στο Μαράουι, μετά τις πληροφορίες που είχαν ότι ο Hapilon ήταν στην πόλη πιθανόν για να συναντηθεί με ενόπλους της Ομάδας Μαουτέ.Μέλη της Ομάδας Μαουτέ κατέλαβαν διάφορα κτίρια στην πόλη, μεταξύ των οποίων το Δημαρχείο, το Πανεπιστήμιο, το νοσοκομείο και τις φυλακές. Επίσης πυρπόλησαν το Καθεδρικό της Παναγίας και εκπαιδευτικά ιδρύματα και πήραν ομήρους έναν ιερέα και αρκετούς πιστούς. 
Στις 17 Οκτωβρίου 2017, μια μέρα μετά το θάνατο των στρατιωτικών ηγετών της Ομάδας Μαουτέ και της Οργάνωσης Αμπού Σαγιάφ, Ομάρ Μαουτέ και Isnilon Hapilon, ο Πρόεδρος των Φιλιππίνων Duterte δήλωσε ότι το Μαράουι απελευθερώθηκε από τους τρομοκράτες.

Παραπομπές
----------

1. ↑
2. ↑
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Σεπτεμβρίου 2019. Ανακτήθηκε στις 5 Σεπτεμβρίου 2019.
5. ↑
6. ↑
7. ↑
8. ↑
9. ↑
10. ↑
11. ↑
Πορτρέτο του Κόνορ μακ Νέσσα απο τον καλλιτέχνη Cormac McCann, 2013.
Στην ιρλανδική μυθολογία, και πιο συγκεκριμένα στον Κύκλο του Όλστερ, ο **Κόνορ μακ Νέσσα** (ιρλ. *Conchobhar*) ήταν βασιλιάς του Όλστερ. Πατέρας του ήταν είτε ο δρυΐδης Κάθμπαντ είτε ο Fachtna Fáthach, Βασιλιάς της Ιρλανδίας κι εραστής της Νες. Η μητέρα του, Νες, τελικά παντρεύτηκε το Φέργκους και του στέρησε το θρόνο του Όλστερ για να τον δώσει στον ίδιο, αν και ο Φέργκους τελικά περισσότερο ικανοποιημένος ήταν που υπηρετούσε σαν πολεμιστής παρά σαν άρχοντας.

Ο Κόνορ ήταν παρών στη γέννηση της Ντέιρντρε κι άκουσε την προφητεία που έλεγε ότι θα γεννιόταν πανέμορφη, αλλά θα έφερνε πόλεμο και καταστροφή. Αποφάσισε λοιπόν να τη μεγαλώσει εκείνος σε απομόνωση κι όταν θα έφτανε σε ηλικία γάμου, θα την παντρευόταν. Η Ντέιρντρε όμως ερωτεύτηκε το νεαρό ανιψιό του Κόνορ, Νάσι, και το 'σκασε μαζί με αυτόν και τα δυο αδέρφια του στη Σκωτία. Ο Κόνορ όμως αργότερα τους εντόπισε κι έστειλε το Φέργκους να τους εγγυηθεί ότι μπορούσαν να γυρίσουν πίσω ασφαλείς. Ωστόσο, έστησε ενέδρα στο Φέργκους κι έβαλε τους στρατιώτες του να σκοτώσουν το Νάσι και τ' αδέρφια του, ενώ ο Φέργκους, έξω φρενών από την προδοσία του, αυτοεξορίστηκε στο Κόνναχτ, στον Έιλιλ και τη Μάεβ. 

Ανιψιός του Κόνορ ήταν ο μεγάλος ήρωας του Όλστερ, Κουχούλιν.

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Θέματα της Κελτικής μυθολογίας |
| --- |
|  |
| Κελτικός πολιτισμός | 
* Αλφάβητο Όγκχαμ
* Δρυίδες
* Κελτικές γλώσσες
* Ρούνοι
 |  |
|  |
| Θεότητες | 
* Άρμετ
* Γκοϊβένου
* Έθνι
* Επόνα
* Ερίου
* Κέριντγουεν
* Κερνούνος
* Κίαν
* Κρέιγνε
* Λουγ
* Λούχτα
* Μανάνναν
* Μιοχ
* Μόρριγαν
* Μπαβ
* Μπάλορ
* Μπρες
* Μπρίγκιντ
* Νουάντου
* Ντάγδα
* Ντάνου
* Ντίαν Κεχτ
* Όγμα
* Ρίανον
* Τούιρεν
* Φαντ
 |
|  |
| Φυλές και γεγονότα | 
* Κούλεϊ
* Μόι Τούραχ
* Τουάθα ντε Ντανάν
* Φομόριαν
 |
|  |
| Λατρεία και εορτές | 
* Ίμπολκ
* Λούγνασαδ
* Μπελτέιν
* Σόουιν
 |
|  |
| Κύκλος του Όλστερ | 
* Κόνορ μακ Νέσσα
* Κουχούλιν
* Μάεβ
* Νες
* Νάσι
* Ντέιρντρε
* Φέργκους
 |

 |
Ο **Παντελής Γιαλελής** γεννήθηκε στις 17 Μαρτίου του 1954 στον Πειραιά και είναι Έλληνας ποδοσφαιριστής που αγωνιζόταν ως επιθετικός. Αγωνίστηκε στα πρωταθλήματα της Β' Εθνικής, Γ' Εθνικής και Δ' Εθνικής κατηγορίας τη δεκαετία του '70 και του '80.

Βιογραφικό
----------

Ο Λάκης Γιαλελής μεγαλωμένος στο Πέραμα του Πειραιά ξεκίνησε το ποδόσφαιρο στα τέλη της δεκαετίας του '60 από τον Περαμαϊκό, αγωνιζόμενος στο Πειραϊκό πρωτάθλημα. Το 1973 πήρε μεταγραφή στην γειτονική Προοδευτική της Β' Εθνικής, με τη φανέλα της οποίας διακρίθηκε αγωνιζόμενος στο πρωτάθλημα της Β' Εθνικής για 12 χρόνια, καταγράφοντας συνολικά 345 συμμετοχές που αποτελεί ένας εκ των κορυφαίων ποδοσφαιριστών σε συμμετοχές στην ιστορία του συλλόγου. Συμπαίκτες κατά τη θητεία του στην Προοδευτική είχε μεταξύ άλλων τους παλαιότερους Σταύρο Νικολακάκο, Παναγιώτη Σκούφο, Τάκη Σπετσέρη, Διονύση Σπετσαρία, Νίκο Σταθόπουλο, Πέτρο Καραβίτη, Μίλτο Βρεκούση και τους Χρήστο Ξανθόπουλο, Άγη Πανόπουλο, Νίκο Πρινέα, Γιάννη Μανδρέκα, Στέλιο Βογιατζή, Μπάμπη Μαστρογιάννη κ.α. 

Το 1985 επέστρεψε στον Περαμαϊκό, με τη φανέλα του οποίου αγωνίστηκε αρχικά στην Δ' Εθνική τη σεζόν 1985-86 κατακτώντας το πρωτάθλημα και την άνοδο και κατόπιν στην Γ' Εθνική τη σεζόν 1986-87, όποτε και το 1987 τερμάτισε την ποδοσφαιρική του σταδιοδρομία. Μετά το τέλος της ποδοσφαιρικής του καριέρας ασχολήθηκε ως βετεράνος με τον Σύλλογο Βετεράνων Ποδοσφαιριστών Προοδευτικής και το Σύλλογο Βετεράνων Ποδοσφαιριστών Περάματος. Το 2009 ο Σύλλογος Βετεράνων Ποδοσφαιριστών Προοδευτικής τίμησε την προσφορά του Λάκη Γιαλελή στον σύλλογο.

Πηγές
-----

* ψηφιακό αρχείο εφημερίδας "Αθλητική Ηχώ"

Παραπομπές
----------

1. ↑  εφ. Αθλητική Ηχώ, 11 Αυγούστου 1985
To **Pygame** είναι ένα λογισμικό που έχει τη δυνατότητα να εκτελείται σε διάφορα λειτουργικά συστήματα ή πλατφόρμες υλικού. Αποτελείται απο ένα πλήθος αρθρωμάτων της Python που έχουν σχεδιαστεί για τη δημιουργία video games.
Περιλαμβάνει βιβλιοθήκες σχετικές με τα γραφικά υπολογιστών και ήχου. Οι  βιβλιοθήκες, αυτές, έχουν σχεδιαστεί για να μπορούν να χρησιμοποιηθούν με τη γλώσσα προγραμματισμού Python .

Ιστορία
-------

Το Pygame δημιουργήθηκε από τον Pete Shinners για να αντικαταστήσει το PySDL .

[ χρειάζεται *παραπομπή*]. Είναι ένα ελεύθερο λογισμικό από το 2004, ή το 200
[*;*] και ανοιχτού κώδικα ελεύθερο λογισμικό GNU Lesser General Public License.

Αναφορές
--------

1. ↑  «pySDL sourceforge page».
***My Beautiful Dark Twisted Fanasy*** είναι ο τίτλος του πέμπτου στούντιο δίσκου του Αμερικανού ράπερ και παραγωγού Κάνιε Γουέστ. Κυκλοφόρησε από τις Def Jam Recordings και Roc-A-Fella Records στις 22 Νοεμβρίου του 2010. Παράχθηκε κυρίως από τον Γουέστ, μαζί με μια ομάδα παραγωγών αποτελούμενη από τους Μάικ Ντιν, No I.D. Τζεφ Μπάκσερ, RZA, Bink και DJ Frank E. Ο δίσκος αντιμετωπίζει θέματα όπως την καταναλωτική κουλτούρα, την διασημότητα του Γουέστ, τον αυτοεξευτελισμό και τον ιδεαλισμό του Αμερικανικού Ονείρου. Καλεσμένοι τραγουδιστές είναι οι Νίκι Μινάζ, Ριάνα, Jay-Z, Pusha T, Ρικ Ρος, Kid Cudi, Bon Iver και Έλτον Τζον.

Κατά την διάρκεια της προώθησης, ο Γουέστ κυκλοφόρησε τέσσερα single, περιλαμβάνοντας τα "Power" και "All of the Lights". Όλα τους κατάφεραν να φτάσουν στα 40 κορυφαία τραγούδια του *Billboard* Hot 100. Ο Γουέστ επίσης κυκλοφόρησε μια μουσική ταινία μικρού μήκους με τίτλο *Runaway* (2010). Όταν κυκλοφόρησε, ο δίσκος έγινε νούμερο ένα στο *Billboard* 200 των Ηνωμένων Πολιτειών και ήταν στους δέκα κορυφαίους σε άλλες χώρες. Ο δίσκος ήταν μεγάλη επιτυχία και ονομάστηκε ο καλύτερος δίσκος του 2010 σε πολλές λίστες. Θεωρείται από πολλούς ο καλύτερος δίσκος του Γουέστ και ένα από τους καλύτερους δίσκους όλων των εποχών. Κέρδισε πολλά βραβεία, περιλαμβάνοντας τον Καλύτερο Δίσκο Ραπ στα Βραβεία Γκράμι του 2012.

Λίστα κομματιών
---------------

| *My Beautiful Dark Twisted Fantasy* standard edition |
| --- |
| Αρ. | Tίτλος | Διάρκεια |
| 1. | "Dark Fantasy"   | 4:40 |
| 2. | "Gorgeous" (με τους Kid Cudi και Raekwon) | 5:57 |
| 3. | "Power"   | 4:52 |
| 4. | "All of the Lights (Interlude)"   | 1:02 |
| 5. | "All of the Lights"   | 4:59 |
| 6. | "Monster" (με τους Jay-Z, Rick Ross, Νίκι Μινάζ και Bon Iver) | 6:18 |
| 7. | "So Appalled" (με τους Swizz Beatz, Jay-Z, Pusha T, Cyhi the Prynce και RZA) | 6:37 |
| 8. | "Devil in a New Dress" (με τον Rick Ross) | 5:52 |
| 9. | "Runaway" (με τον Pusha T) | 9:07 |
| 10. | "Hell of a Life"   | 5:27 |
| 11. | "Blame Game" (με τον Τζον Λέτζεντ) | 7:49 |
| 12. | "Lost in the World" (με τους Bon Iver) | 4:16 |
| 13. | "Who Will Survive in America"   | 1:38 |
| **Συν. διάρκεια:** | **1:08:36** |

Παραπομπές
----------

1. ↑  «Billboard 200 Albums». *Billboard* (στα Αγγλικά). 2 Ιανουαρίου 2013. Ανακτήθηκε στις 5 Ιανουαρίου 2024.
2. ↑  «Nominees And Winners | GRAMMY.com». *web.archive.org*. 7 Δεκεμβρίου 2011. Ανακτήθηκε στις 5 Ιανουαρίου 2024.

Εξωτερικοί σύνδεσμοι
--------------------

* *My Beautiful Dark Twisted Fantasy*
Η **Ελένη Σκούρα** (Βόλος,: 21 Δεκεμβρίου 1896 – 4 Φεβρουαρίου 1991) ήταν Ελληνίδα πολιτικός και δικηγόρος. 
Υπήρξε η πρώτη Ελληνίδα βουλευτής.

Βιογραφικά στοιχεία
-------------------

Γεννήθηκε το 1896 στον Βόλο όπου και ολοκλήρωσε τις γυμνασιακές της σπουδές. Το πατρικό της όνομα ήταν Παπαχρήστου.

Στη συνέχεια, από το 1915 εγκαταστάθηκε στη Θεσσαλονίκη. Σπούδασε φωνητική μουσική και το 1950 έλαβε το πτυχίο της Νομικής, δικηγορώντας στη συνέχεια στην ίδια πόλη με τον σύζυγό της, δικηγόρο, Δημήτριο Σκούρα.

Η Ελένη Σκούρα είχε αναπτύξει πλούσια κοινωφελή και πατριωτική δράση ιδιαίτερα κατά τον Ελληνοϊταλικό Πόλεμο και στη Γερμανική Κατοχή ως Πρόεδρος της Στέγης της Φαλαγγίτισσας και επίσης της Φανέλας του Στρατιώτη. Το καλοκαίρι του 1942 συνελήφθη από τους Γερμανούς και φυλακίσθηκε μαζί με τον σύζυγό της και τον αδελφό της, Απόστολο Παπαχρήστου.

Στις 18 Ιανουαρίου 1953 εξελέγη βουλευτής στον Νομό Θεσσαλονίκης με το κόμμα του Ελληνικού Συναγερμού. Ούσα η πρώτη εκλεγμένη γυναίκα στην ιστορία του ελληνικού κοινοβουλίου, η ίδια αμέσως μετά την εκλογή της δήλωσε:

> Θα προσπαθήσω να πράξω παν το δυνατόν διά να φανώ ανταξία της εμπιστοσύνης των ψηφοφόρων μου, τους οποίους θερμώς ευχαριστώ. Γνωρίζω ότι ως πρώτη και μοναδική γυναίκα εις την Βουλήν έχω μεγάλας ευθύνας και πολλά καθήκοντα. Είναι πολλά εκείνα που πρέπει να πράξωμεν υπέρ των Ελληνίδων, ιδίως εις τον τομέα της κοινωνικής μερίμνης.
> 
> 

Η Σκούρα τιμήθηκε από τον βασιλιά Παύλο με το στρατιωτικό μετάλλιο Εξαιρέτων Πράξεων καθώς και με τον Ταξιάρχη του Βασιλικού Τάγματος Ευποιίας. Ο Δήμος Βόλου για την συνολική της προσφορά έχει στήσει προτομή της στο προαύλιο του Δημαρχείου. 

Πέθανε στις 4 Φεβρουαρίου 1991.

Παραπομπές
----------

1. 1 2 3 4  Σήμερα .gr, Σαν. «Ελένη Σκούρα: Η πρώτη ελληνίδα βουλευτής». *Σαν Σήμερα .gr*. Ανακτήθηκε στις 12 Μαΐου 2023.
2. ↑  «Just Famous » Ελένη Σκούρα». *web.archive.org*. 16 Απριλίου 2009. Αρχειοθετήθηκε από το πρωτότυπο στις 16 Απριλίου 2009. Ανακτήθηκε στις 12 Μαΐου 2023.

Πηγές
-----

* Νεώτερον Εγκυκλοπαιδικόν Λεξικόν Ηλίου" τομ.17ος, σελ.30.

Εξωτερικοί σύνδεσμοι
--------------------

* Ελένη Σκούρα: Η πρώτη Ελληνίδα βουλευτής (Αρχείο ντοκιμαντέρ της ΕΡΤ)
Ανάκτορα Σενμπρούν, Βιέννη.
Με την ονομασία **Συνθήκη του Σενμπρούν (1809)**, ή *Συνθήκη της Βιέννης (1809)* φέρεται η συνθήκη ειρήνης που συνομολογήθηκε στις 14 Οκτωβρίου 1809 στα Ανάκτορα Σενμπρούν της Βιέννης, από τα οποία πήρε και την ονομασία της.

Με τη συνθήκη αυτή τερματίστηκε ο τρίτος πόλεμος που διεξήγαγε ο Αυτοκράτορας της Αυστροουγγαρίας Φραγκίσκος Β´ με τον Ναπολέοντα Α´. Τη συνθήκη αυτή υποχρεώθηκε να συνομολογήσει ο Φραγκίσκος Β΄ μετά την ήττα που υπέστη και με αυτήν η Αυστρία απώλεσε περισσότερα από 100.000 τ.χλμ. έκτασης, που κατοικούνταν από περίπου 4 εκατομμύρια κατοίκους, ενώ απώλεσε επίσης τις κτήσεις της στη Δαλματία, χάνοντας έτσι τη θαλάσσια πρόσβαση στην Αδριατική, καθώς και κτήσεις στην Πολωνία.

Πηγές
-----

* "Μεγάλη Ελληνική Εγκυκλοπαίδεια Δρανδάκη" τ.Ζ΄, σ.259
Ο **Θρασαμούνδος**, λατιν. Thrasamundus (450 - 523) ήταν βασιλιάς των Βανδάλων και των Αλανών (496-523), ο 5ος στο βασίλειο των Βανδάλων της Βόρειας Αφρικής. Η βασιλεία του διήρκεσε 27 έτη και είναι η δεύτερη σε διάρκεια, μετά τον πάππο του Γιζέριχο (βασίλευσε 49 έτη).

Βιογραφία
---------

Ήταν ο τρίτος γιος του Γκέντο πρίγκιπα των Βανδάλων, γιου του Γιζέριχου. Το 496 απεβίωσε ο μεγαλύτερος αδελφός του Γουνθαμούνδος, που είχε διαδεχθεί τον θείο τους Ονώριχο (διάδοχο του Γιζέριχου). Από τους απογόνους του Γιζέριχου ζούσε μόνο αυτός και ο εξάδελφός του Χιλδέριχος, γιος του Ονώριχου. Έγινε βασιλιάς σύμφωνα με έναν νόμο, που θέσπισε ο πάππος του, κατά τον οποίο η βασιλεία περιέρχεται στο μεγαλύτερο άρρεν μέλος της οικογένειας του θανόντος βασιλιά. 

Οι Βάνδαλοι ήταν υποτελείς στον Θεοδώριχο τον Μεγάλο, βασιλιά των Οστρογότθων της Ιταλίας. Αυτός έδωσε την αδελφή του Αμαλαφρίδα ως σύζυγο στον Θρασαμούνδο μαζί με μεγάλη προίκα: το ακρωτήριο Λιλύβαιο (το δυτικό άκρο) της Σικελίας, που έτσι περιήλθε στους Βαλδάλους, 1.000 επίλεκτους στρατιώτες και 5.000 οπλισμένους ακολούθους τους. Ο ιστορικός Χέρβιγκ Βόλφραμ θεωρεί ότι αυτό έγινε το έτος 500, "αμέσως μετά τον εορτασμό της 30ετίας του Θεοδώριχου ως βασιλιά". Παρά τη συμμαχία, ο Θρασαμούνδος δεν μπόρεσε να έλθει σε βοήθεια του Θεοδώριχου, όταν το Ρωμαϊκό Ναυτικό επέδραμε την ακτή της νότιας Ιταλίας για να τον αποτρέψει να συνδράμει τον Αλάριχο βασιλιά των Βησιγότθων στη μάχη του Βουγιέ, όπου τελικά ηττήθηκε ο Αλάριχος.

Ο Προκόπιος περιγράφει τη μάχη μεταξύ των Βερβέρων της Τρίπολης υπό τον Καμπαόν και των Βανδάλων, στην οποία οι Βερβέροι χρησιμοποίησαν ασυνήθιστες τακτικές για να νικήσουν το ιππικό των Βανδάλων. Κατά το τελευταίο έτος της βασιλείας του, το σημαντικό λιμάνι της Μεγάλης Λέπτιδος λεηλατήθηκε από τους Βερβέρους.

Επίσης ο Θρασαμούνδος έληξε τα πολλά έτη διωγμού της Ορθοδόξου Εκκλησίας, που είχαν ξεκινήσει από τον Αρειανό θείο του Χουνέριχο, μία κίνηση που βελτίωσε τις σχέσεις των Βανδάλων με τη Ρωμαϊκή Αυτοκρατορία της Κωνσταντινούπολης. Ο Προκόπιος αναφέρει πως ήταν "ένας πολύ ιδιαίτερος φίλος του Αυτοκράτορα Αναστάσιου". 

Ο Θρασαμούνδος απεβίωσε το 523 και τον διαδέχθηκε α εξάδελφός του Χιλδέριχος.

Οικογένεια
----------

Νυμφεύτηκε το 500 την Αμαλαφρίδα, κόρη του Θεοδώριχου του Μεγάλου βασιλιά των Οστρογότθων στην Ιταλία. Ήταν ο 2ος σύζυγός της.

Πηγές
-----

* Procopius, De Bellis III.8.11-13. Translated by H.B. Dewing, Procopius (Cambridge: Loeb Classical Library, 1979), vol. 2 p. 77
* Herwig Wolfram, History of the Goths, translated by Thomas J. Dunlap (Berkeley: University of California, 1988), p. 308

| Βασιλικοί τίτλοι |
| --- |
| ΠροκάτοχοςΓουνθαμούνδος | **Βασιλιάς των Βανδάλων**496 - 523 | ΔιάδοχοςΧιλδέριχος |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 54943985
* ISNI: 0000 0000 1027 3185
* GND: 118757369
* BNF: cb171689913 (data)

 |

 |
Ελληνοαυστραλοί συμμετέχουν σε μια παρέλαση για την Ημέρα της Αυστραλίας στη Μελβούρνη (2014).
 Στην οδό Λονσντέιλ βρίσκεται μια στήλη που τιμά την αδελφοποίηση της Μελβούρνης και της Θεσσαλονίκης.
Οι **Έλληνες της Μελβούρνης** είναι μια από τις μεγαλύτερες κοινότητες της ελληνικής διασποράς στον κόσμο. Στη Μελβούρνη ζει ο μεγαλύτερος πληθυσμός Ελλήνων σε οποιαδήποτε πόλη εκτός Ελλάδας και Κύπρου. Σύμφωνα με την αυστραλιανή απογραφή του 2016, στη Μελβούρνη ζει η μεγαλύτερη ελληνική κοινότητα στην Αυστραλία με 173.598 Έλληνες, αποτελώντας το 3.87% των κατοίκων της μητροπολιτικής περιοχής της πόλης. Σε παγκόσμιο επίπεδο, η ελληνική ταυτότητα και αξίες μεταβιβάζονται από τη μια γενιά στην άλλη και δεν εξαρτώνται από την τοποθεσία του ατόμου στον κόσμο. Το 88% των Ελληνοαυστραλών, είτε έχει γεννηθεί σε Ελλάδα-Κύπρο ή Αυστραλία, είτε κάπου αλλού, μιλά ελληνικά και το 91% είναι μέλη της Ελληνικής Ορθόδοξης Εκκλησίας.

Η Μελβούρνη είναι μια πόλη όπου η ελληνική κοινότητα της έχει ισχυρούς δεσμούς σε όλα τα επίπεδα με την Ελλάδα. Η Μελβούρνη είναι αδελφοποιημένη πόλη με τη Θεσσαλονίκη, η οποία είναι η δεύτερη μεγαλύτερη πόλη της Ελλάδας και ένα από τα οικονομικά κέντρα των Βαλκανίων. Το Υπουργείο Εξωτερικών και Εμπορίου της Αυστραλίας εκτιμά ότι η οικονομική δραστηριότητα (συμπεριλαμβανομένου του τουρισμού) μεταξύ Ελλάδας και Αυστραλίας έχει κύκλο εργασιών που ξεπερνά τα 800 εκατομμύρια δολάρια. Παράλληλα υπάρχουν επενδύσεις από Αυστραλούς στην Ελλάδα και το αντίθετο αξίας 700 εκατομμυρίων δολαρίων.

Πέρα από την Μελβούρνη, άλλες μεγάλες πόλεις του εξωτερικού με επίσης μεγάλες ελληνικές κοινότητες είναι το επίσης ευρισκόμενο στην Αυστραλία Σίδνεϊ, το Τορόντο, η Νέα Υόρκη, το Σικάγο και η Βοστώνη. Τον 21ο αιώνα, πολλοί Έλληνες εκτός Ελλάδας και Κύπρου ζουν σε μία από αυτές τις έξι πόλεις.

Παραπομπές
----------

1. 1 2  «2016 Census of Population and Housing: T08. Country of Birth of Person by Sex; T09. Ancestry by Country of Birth of Parents». *Censusdata.abs.gov.au*. Αρχειοθετήθηκε από το πρωτότυπο (XLS) στις 10 Μαρτίου 2020. Ανακτήθηκε στις 24 Δεκεμβρίου 2017: XLS downloads within a ZIP file
2. ↑  SBS. «Greek Culture - Cultural Atlas». Ανακτήθηκε στις 20 Ιανουαρίου 2022.
3. ↑  City of Melbourne. «International relations - Thessaloniki». Αρχειοθετήθηκε από το πρωτότυπο στις 14 Σεπτεμβρίου 2004. Ανακτήθηκε στις 7 Αυγούστου 2009.
4. ↑   .  Missing or empty `|title=` (βοήθεια)
**Υπεραιωνόβιος** είναι κάποιος που έχει συμπληρώσει την ηλικία των 110 ετών. Αυτή την ηλικία επιτυγχάνει περίπου ένας στους 1.000 αιωνόβιους. Οι υπεραιωνόβιοι συνήθως ζουν μια ζωή απαλλαγμένη από σημαντικές ασθένειες οι οποίες σχετίζονται με την ηλικία μέχρι λίγο πριν επιτευχθεί η μέγιστη διάρκεια ζωής του ανθρώπου.

Ωστόσο, πολλοί **ισχυρισμοί περί μακροζωίας** είναι αβάσιμες και μη επιβεβαιωμένες περιπτώσεις. Πολλοί είτε δεν έχουν επίσημη επαλήθευση είτε υποστηρίζονται μόνο από εν μέρει στοιχεία. Οι περιπτώσεις όπου η μακροζωία έχει επαληθευτεί πλήρως, σύμφωνα με τα σύγχρονα πρότυπα της έρευνας για τη μακροζωία, αντικατοπτρίζονται σε μια καθιερωμένη λίστα υπεραιωνόβιων με βάση το έργο οργανισμών όπως η Gerontology Research Group (GRG) ή *Ρεκόρ Γκίνες*. Αυτό το άρθρο απαριθμεί ισχυρισμούς διαβίωσης μεγαλύτερους από εκείνους του γηραιότερου εν ζωή ατόμου του οποίου η ηλικία έχει επαληθευτεί ανεξάρτητα, του Κάνε Τανάκα στα 7009381976560000000121 έτη, 15 ημέρες, και ισχυρισμοί θανόντος μεγαλύτερους από εκείνους του γηραιότερου ατόμου οι οποίοι έχει επαληθευτεί ποτέ, δηλαδή της Ζαν Καλμάν η οποία πέθανε σε ηλικία 122 ετών, 164 ημερών. Το ανώτατο όριο και για τις δύο λίστες είναι 130 έτη.

Παραπομπές
----------

1. ↑  Maier, H. επιμ. (25 Μαΐου 2010). *Supercentenarians*. Demographic Research Monographs. Springer. σελ. 338. ISBN 978-3-642-11519-6.
2. ↑  Anderson, Stacy L.; Sebastiani, Paola; Dworkis, Daniel A.; Feldman, Lori; Perls, Thomas T. (4 January 2012). «Health Span Approximates Life Span Among Many Supercentenarians: Compression of Morbidity at the Approximate Limit of Life Span». *The Journals of Gerontology: Series A* **67A** (4): 395–405. doi:10.1093/gerona/glr223. PMID 22219514.
3. ↑  B. M. Weon; J. H. Je (17 June 2008). «Theoretical estimation of maximum human lifespan». *Biogerontology* **10** (1): 65–71. doi:10.1007/s10522-008-9156-4. PMID 18560989.
Η **Μακεδονίτισσα** είναι περιοχή του Δήμου Έγκωμης στην πόλη της Λευκωσίας. Συνορεύει με τις συνοικίες του Αρχαγγέλου, την Κάτω Λακατάμια, τον Στρόβολο, και τον Άγιο Δομέτιο. Στην συνοικία βρίσκονται το Μακάρειο Στάδιο, η Κρατική Έκθεση, το Εθνικό Στάδιο Αντισφαίρισης, το Πολυπροπονητήριο "Ευάγγελος Φλωράκης, το Κλειστό γυμναστήριο "Λευκόθεο" και το Κλειστό γυμναστήριο "Ελευθερία" .

Το όνομα προέρχεται από την Ιερά Μονή Παναγίας Μακεδονίτισσας .

Ο τύμβος
--------

Στην Μακεοδονίτισσα βρίσκεται ο "τύμβος" στρατιωτικό νεκροταφείο Ελλαδιτών και Ελληνοκυπρίων πεσόντων της Κύπρου στους αγώνες κατά των Τούρκων του 1964 και 1974. Στον χώρο μάλιστα όπου έγινε το κοιμητήριο στις 22 Ιουλίου 1974 καταρρίφθηκε από φίλια πυρά το αεροπλάνο τύπου "Noratlas" που μετέφερε την 1η Μοίρα Καταδρομών των Ελληνικών Ενόπλων Δυνάμεων που έρχονταν στη Κύπρο για την υπεράσπιση της νήσου.

Τα συντρίμμια του αεροσκάφους ήταν θαμμένα κάτω από τον τύμβο (πλέον έχουν γίνει ανασκαφές), μάλιστα όλοι οι επιβαίνοντας εκτός έναν (Μοναδικός επιζήσας ήταν ο καταδρομέας Θανάσης Ζαφειρίου που πήδηξε στο κενό από το φλεγόμενο αεροσκάφος) πέθαναν χωρίς ποτέ να αναγνωριστούν όλοι. Το αεροσκάφος μετέφερε τμήμα καταδρομέων από τα Χανιά.

Ιερά Μονή Παναγίας Μακεδονίτισσας
---------------------------------

Η μονή της Παναγίας Μακεδονίτισσας άγνωστο πότε ιδρύθηκε αναφέρεται πρώτη φορά τον 16ο αιώνα και διατηρήθηκε έως τα τέλη του 19ου αιώνα. Το όνομα της , Μακεδονίτισσα, προέρχεται από το φυτό μαϊντανό που στην Κύπρο λεγόταν "μακεδονήσιον". Σήμερα στον χώρο διατηρήται ο ναός της Παναγίας της Μακεδονίτισσας..

Παραπομπές
----------

1. ↑  wikimapia Χάρτης της περιοχής
2. 1 2  «Μοναστήρι Παναγίας Μακεδονίτισσας». Αρχειοθετήθηκε από το πρωτότυπο στις 6 Μαρτίου 2014. Ανακτήθηκε στις 26 Σεπτεμβρίου 2011.
3. ↑  Παγκύπριος Σύνδεσμος Εφέδρων Πυροβολικού Ηρωες Πυροβολητές στον Τύμβο της Μακεδονίτισσας Αρχειοθετήθηκε 2014-03-06 στο Wayback Machine.
4. ↑  Μακάριος Δρουσιώτης Το τραγικό τέλος μιας αποστολής αυτοκτονίας
**Δυαλισμός** ή **Δυϊσμός**  ή και **Διαρχία** είναι η φιλοσοφική θεωρία η οποία δέχεται ότι ο κόσμος ή η πραγματικότητα βασίζεται στην ύπαρξη δύο αρχών με ριζική διάκριση και ανομοιότητα (π.χ. αισθητό-νοητό ή πνευματικό-υλικό). Πρόκειται γενικά για κάθε θεωρία που χωρίζει τον κόσμο σε δύο σφαίρες και αρνείται την ενότητά του. Οι σφαίρες στις οποίες χωρίζεται η πραγματικότητα είναι ουσιαστικά διαφορετικές ή αντίθετες μεταξύ τους και δεν υπάρχει κανένα συνδετικό σημείο που να τις ενώνει και να διευκολύνει τη μετάβαση από τη μια στην άλλη.

Έτσι, η ανθρωπολογική διαρχία διχάζει τον άνθρωπο σε δύο στοιχεία, σε σώμα και σε ψυχή. Οι Ορφικοί, οι πυθαγόρειοι, ο Πλάτωνας και ο Πλωτίνος ήταν οπαδοί μιας τέτοιας θεωρίας. Η ηθική διαρχία κινείται στην αντίθεση του αγαθού και του κακού. Η αισθητική διαρχία ανάμεσα στην αντίθεση ωραίου και άσχημου και η λογική διαρχία στις αντίθετες έννοιες, χωρίς να αναγνωρίζει ενδιάμεσες καταστάσεις.Στον θρησκευτικό τομέα, η θεωρία αυτή χαρακτηρίζει διδασκαλίες που ερμηνεύουν τον κόσμο με βάση δύο ανταγωνιστικές αρχές ή δυνάμεις, από τις οποίες η μία είναι αγαθή και η άλλη κακή.

Ως θεωρία, συγγενεύει με τον πλουραλισμό, ενώ αντιτίθεται στο μονισμό.

Υποσημειώσεις
-------------

1. ↑  «δυαλισμός». *Βικιλεξικό*. 2023-11-14. .
2. ↑  «δυϊσμός». *Βικιλεξικό*. 2023-11-14. .
3. ↑  δυο αρχές
4. ↑  «Dualist Philosophy of Plato (427-347 BC)». *Chest* **62** (6): 731. 1972-12. doi:10.1378/chest.62.6.731. ISSN 0012-3692. .
5. ↑  Emilsson, EyjÓlfur Kjalar (2016). *Plotinus (AD 204/5–70)* (1 έκδοση). London: Routledge. ISBN 978-0-415-25069-6.
6. ↑  Αθήνα, 1982, Εκδόσεις Φελέκη, Φιλοσοφικό Λεξικό, Σ.Γκίκα, σελ.76

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85039847
* GND: 4130223-0
* NKC: ph494807

 |

 |
Η Αικατερίνη Κοντοχριστοπούλου είναι Ελληνίδα ξιφομάχος. Συμμετείχε στο Women's foil στους Θερινούς Ολυμπιακούς Αγώνες το 2016. Ηττήθηκε στη φάση των 64 από την Ντο Τσι Άνχ του Βιετνάμ και δεν προκρίθηκε. 

Το 2014 συμμετείχε στο Παγκόσμιο Πρωτάθλημα Ξίφος Ασκήσεων στο Μπόχουμ της Γερμανίας. Η Ελληνίδα πρωταθλήτρια στη φάση των 64 κέρδισε με 11-10 τη Ρωσίδα Μαρτιάνοβα, που είχε κατακτήσει το χάλκινο μετάλλιο στους Ολυμπιακούς Αγώνες Νέων στο Nanjing. Αν και στη φάση των 32 έχασε με 15-11 από την Ιταλίδα Ροσίνι, πιστεύεται ότι έκανε την υπέρβαση για την ελληνική αποστολή. Πρέπει να σημειωθεί πως είχε σημειώσει δύο νίκες στους ομίλους.

Παραπομπές
----------

1. ↑  «5η η Βουγιούκα στη Βενεζουέλα». *Ελληνική Ομοσπονδία Ξιφασκίας*. 3 Νοεμβρίου 2014.